Øyebiller

Øyebiller (Aderidae) er en familie av små biller som minner om små maur. De ligner sterkt på sandbiller (Anthicidae), men kan skilles fra disse på at hodet er bredere enn langt, fasettøynene svært store med en innskjæring i fremkanten for å gi plass til antennefestet, og på at det nest ytterste fotleddet er svært lite.


== Utseende ==
Små biller (1 – 4 mm), kan ved første øyekast minne om maur. Hodet er sterkt innskåret bak slik at de har en tydelig "hals". På farge er de gulaktige, brune eller svarte, og oversiden er fint hårete. Hodet er stort og tydelig bredere enn langt. Fasettøynene er uvanlig store, med grove fasetter, hårete, og med enn innskjæring i fremkanten der antennene sitter festet. Antennene er 11-leddete, omtrent så lange som resten av dyret, og mer eller mindre trådformede. Bakerst er hodet kraftig innsnevret. Brystskjoldet (pronotum) er ganske lite, vanligvis omtrent så bredt som hodet og mye smalere enn dekkvingene, omtrent så langt som bredt, med avrundede sidekanter. Det er ganske grovt og tett punktert. Dekkvingene er ovale, sterkt hvelvede, tett punkterte uten markerte punktrekker. Beina er nokså lange og slanke. For- og mellomføttene har fem ledd, bakføttene fire, men på alle er det nest ytterste leddet svært lite og vanskelig å se. Det tredje-ytterste leddet er tolappet.


== Levevis ==
Larvene lever gjerne i morken, død ved der de trolig spiser sopp. Noen arter har larver som lever i tuene til maur eller termitter, der de trolig får vertene til å fore seg. De voksne billene er trolig mer eller mindre altetende, og kan ofte finnes oppe i vegetasjonen. I likhet med sandbillene (Anthicidae) er øyebillene kvikke og livlige.


== Systematisk inndeling / norske arter ==

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Tenebrionoidea Latreille, 1802
Familien øyebiller, Aderidae Winkler, 1927
Stammen Aderini
Slekten Aderus Stephens, 1829 - i Norge:
Aderus populneus (Creutzer, 1796)
Slekten  Anidorus Mulsant & Rey, 1866 - i Norge:
Anidorus nigrinus (Germar, 1831)
Slekten Ariotus Casey, 1895
Slekten Cnopus Champion, 1893
Slekten Elonus Casey, 1895
Slekten Gompelia Alonso-Zarazaga, 2010
Slekten Gymnoganascus Werner, 1990
Slekten Otolelus Mroczkowski, 1987
Slekten Palaeocnopus Alexeev & Grzymala, 2015
Slekten Pseudanidorus Pic, 1893
Slekten Pseudariotus Casey, 1895
Slekten Syzetoninus Blackburn, 1891
Stammen Emelinini
Slekten  Emelinus Casey, 1895
Slekten  Hintonosia Báguena-Corella, 1948
Stammen Euglenesini
Slekten  Euglenes Westwood, 1830 - i Norge:
Euglenes pygmaeus (Degeer, 1775)
Slekten Pseudeuglenes - i Norge:
Pseudeuglenes pentatomus (Thomson, 1864)
Slekten Pseudolotelus Pic, 1901
Slekten Zonantes Casey, 1895
Stammen Phytobaenini
Slekten Axylophilus Casey, 1895
Slekten Blumenophilus Pic, 1911
Slekten Circaeus Iablokoff-Khnzorian, 1961
Slekten Ganascus Casey, 1895
Slekten Notoxeuglenes Pic, 1913
Slekten Phytobaenus F. Sahlberg, 1834
Slekten Bironida Pic, 1956
Slekten Carinatophilus Pic, 1949
Slekten Cobososia Collado & Alonso-Zarazaga, 1996
Slekten Dasytomorphus Fairmaire & Germain, 1863
Slekten Dusmetosia Collado & Alonso-Zarazaga, 1996
Slekten Escalerosia Nardi, 2007
Slekten Euxylophilus Champion, 1915
Slekten Gonzalosia Collado & Alonso-Zarazaga, 1996
Slekten Megaxenus Lawrence, 1990
Slekten Menorosia Collado & Alonso-Zarazaga, 1996
Slekten Mixaderus Collado & Alonso-Zarazaga, 1996
Slekten Picemelinus Nakane, 1987
Slekten Pseudozaena Grzymala & Leschen, 2020 - Homonym, må forandres
Slekten Saegerosia Báguena, 1962
Slekten Scraptogetus Broun, 1893
Slekten Syzeton Blackburn, 1891
Slekten Syzetonellus Blackburn, 1891
Slekten Transrenus Grzymala & Leschen, 2020
Slekten Zarcosia Collado & Alonso-Zarazaga, 1996
Slekten Zenascus Grzymala & Leschen, 2020


== Referanser ==


== Kilder ==
Silfverberg, H. 1992. Enumeratio Coleopterorum Fennoscandiae, Daniae et Baltiae (Liste over Nordens biller). Helsinki.


== Eksterne lenker ==
Aderus populneus: [1].
Aderus oculatus: [2]
(en) øyebiller i Encyclopedia of Life 
(en) øyebiller i Global Biodiversity Information Facility 
(no) øyebiller hos Artsdatabanken 
(sv) øyebiller hos Dyntaxa 
(en) øyebiller hos Fauna Europaea 
(en) øyebiller hos Fossilworks 
(en) øyebiller hos ITIS 
(en) øyebiller hos NCBI 
(en) Kategori:Aderidae – bilder, video eller lyd på Wikimedia Commons 
Aderidae – detaljert informasjon på Wikispecies